《侠客行》
清代·沈宝森

裘马五陵客，相逢入酒肆。匣中龙剑连夜吼，人间定有不平事。

千金散易尽，潜身入蒿莱。感激在意气，荆高俱粗材。

手掷人头笑归坐，锦筵红烛乾百杯。酡颜色转青，停杯默不语。

荒鸡鸣四野，长揖出门去。主人追送尘茫茫，残月在门不知处。

作者简介：沈宝森，字晓湖，浙江山阴人。咸丰壬子举人。官龙泉教谕。有《因树书屋诗稿》。